Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18.), ravnateljica Osnovne škole dr. Ante Starčević Pazarište Klanac, raspisuje

**NATJEČAJ**

 **za radna mjesta**

1. **UČITELJ MATEMATIKE** – 1 izvršitelj, na neodređeno nepuno radno vrijeme (38/40 sati tjedno),
2. **UČITELJ KEMIJE-**1 izvršitelj, na neodređeno nepuno radno vrijeme (8/40sati tjedno),
3. **UČITELJ FIZIKE-**1 izvršitelj, na neodređeno nepuno radno vrijeme (8/40 sati tjedno),
4. **UČITELJ TEHNIČKE KULTURE-**1 izvršitelj, na neodređeno nepuno radno vrijeme (8/40 sati tjedno)
5. **UČITELJ GLAZBENE KULTURE-** 1 izvršitelj, na određeno nepuno radno vrijeme (8/40 sati tjedno)
6. **UČITELJ GEOGRAFIJE-1** izvršitelj, na određeno nepuno radno vrijeme (13/40 sati tjedno)
7. **UČITELJ PRIRODE**- 1 izvršitelj, na neodređeno nepuno radno vrijeme (8/40 sati tjedno)

 Mjesto rada: Matična škola u Klancu i područna škola Donje Pazarište.

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i**posebne uvjete:**

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

 - odgovarajuća vrsta i razina obrazovanja iz članka 105. stavka 6. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18. u daljnjem tekstu: Zakon) , te vrsta obrazovanja za gore navedena radna mjesta učitelja iz članka 15. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj 6/19.).

**Rok za podnošenje prijava je 8 dana** od dana objave natječaja na mrežnoj stranici i oglasnoj ploči Osnovne škole dr. Ante Starčević Pazarište Klanac, Klanac te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o državljanstvu (preslika osobne iskaznice ili vojne iskaznice ili putovnice ili domovnice),
* dokaz o odgovarajućoj vrsti obrazovanja ( preslika diplome o završenom studiju),
* dokaz o evidentiranom radnom stažu ( elektronički zapis ili presliku potvrde o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz - elektronički zapis ili presliku potvrde nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ( ne starije od 6 mjeseci od dana objave natječaja).

Sukladno članku 3. stavku 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj 6/19.) kandidati koji su završi drugi studijski program s najmanje 55ECTS iz članka 15. točke b) ovog Pravilnika a javljaju se na natječaj za obavljanje poslova učitelja iz gore navedenih radnih mjesta u osnovnoj školi obvezni su priložiti uz diplomu o završenom studiju i potvrdu o ispunjenosti propisanih uvjeta koju izdaje visoko učilište na kojem su osobe završile preddiplomski i diplomski sveučilišni studij, specijalistički diplomski stručni studij ili dodiplomski sveučilišni studij.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: **OSNOVNA ŠKOLA DR. ANTE STARČEVIĆ PAZARIŠTE KLANAC,KLANAC 3, 53212 KLANAC, s naznakom: „Za natječaj za učitelja/icu“.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92,57/92,77/92,27/93,58/93,2/94,108/95,108/96,82/01,103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidat je obavezan u prijavi na natječaj navesti e-mail adresu na koju će mu biti dostavljena obavijest o datumu i vremenu procjene odnosno testiranja.

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se provjera znanja i sposobnosti pisanim testiranjem i razgovorom.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Osnovne škole dr. Ante Starčević Pazarište Klanac.

 Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja , čije su prijave pravodobne i potpune, te kandidate s liste upućuje na testiranje i razgovor (intervju), prema Pravilniku o postupku zapošljavanja te procjeni i vrednovanju kandidata za zapošljavanje koji se nalazi na mrežnoj stranici Škole.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Sadržaj i način testiranja, te pravni i drugi izvori za pripremanje kandidata za testiranje, bit će objavljeni naknadno na mrežnoj stranici Osnovne škole dr. Ante Starčević Pazarište Klanac, www.[os-astarcevic-klanac.skole.hr](http://www.ured@os-astarcevic-klanac.skole.hr).

Vrijeme i mjesto održavanja testiranja objavit će se najmanje pet dana prije dana određenog za testiranje na web-stranici Osnovne škole dr. Ante Starčević Pazarište Klanac, [www.os-astarcevic-klanac.skole.hr](http://www.os-astarcevic-klanac.skole.hr).

Poziv kandidata na razgovor (intervju) s Povjerenstvom, te vrijeme i mjesto održavanja razgovora s Povjerenstvom s rang listom kandidata koji se pozivaju na razgovor objavit će se na mrežnoj stranici škole\_[www.os-astarcevic-klanac.skole.hr](http://www.os-astarcevic-klanac.skole.hr).

O rezultatima natječaja kandidati će biti obaviješteni na mrežnoj stranici škole, [www.os-astarcevic-klanac.skole.hr](http://www.os-astarcevic-klanac.skole.hr) , u roku 15 dana od dana donošenja odluke o izboru kandidata.

Natječaj je objavljen dana 9.listopada 2019. godine, na mrežnoj stranici škole, [www.os-astarcevic-klanac.skole.hr](http://www.os-astarcevic-klanac.skole.hr) i na oglasnoj ploči Osnovne škole dr. Ante Starčević Pazarište Klanac, Klanac, te mrežnoj stranici i oglasnoj ploči Hrvatskog zavoda za zapošljavanje u Gospiću i traje do 16.10.2019.

Podnošenjem prijave na natječaj kandidat daje izričitu privolu Osnovnoj školi dr. Ante Starčević Pazarište Klanac, Klanac da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

KLASA: 112-01/19-01-26 Ravnateljica Škole:

 URBROJ: 2125/30-19-01-01 Elizabeta Starčević, mag.prim.educ.

 Klanac, 9.10.2019.